Peter Kohlgraf

Peter Kohlgraf (født 21. mars 1967 i Köln i Vest-Tyskland) er en tysk katolsk prelat, og biskop av Mainz.

Liv og virke

Bakgrunn
Kohlgraf ble født som sønn av en murer og en sykepleier. Etter sitt abitur i 1986 ved Dreikönigsgymnasium i Köln studerte han filosofi og katolsk teologi ved universitetet i Bonn og ett semester i Salzburg. Kohlgraf ble uteksaminert fra universitetet i 1991 og fortsatte ved erkebispedømmet Kölns presteseminar.

Prest
Den 19. juni 1993 ble han presteviet i Kölnerdomen av erkebiskopen av Köln, kardinal Joachim Meisner – samtidig som den senere erkebiskopen av Hamburg, Stefan Heße, og den senere biskop Dominikus Schwaderlapp. De første posteringer Kohlgraf fikk som prest var i Euskirchen og i Bad Honnef-Rhöndorf, før han ble skoleprest ved Kardinal-Frings-Gymnasium i Bonn-Beuel i 1999.. I 2000 tok han doktorgraden under Ernst Dassmann ved universitetet i Bonn med med et tema knyttet til Johannes Chrysostomos (Die Ekklesiologie des Epheserbriefes in der Auslegung durch Johannes Chrysostomus).

Peter Kohlgraf var visedirektør ved Collegium Albertinum i Bonn fra 2003 til 2009 og ble deretter skoleprest igjen, denne gangen ved Gymnasium Marienberg. I 2010 kvalifiserte han seg til professoratet i religionspedagogikk ved Universitetet i Münster under Udo Schmälzle med temaet «Glaube im Gespräch. Die Suche nach christlicher Identität und Relevanz in der alexandrinischen Vätertheologie. Ein Modell für praktisch-theologisches Bemühen heute?» (Tro i samtale. Jakten på kristen identitet og relevans i aleksandrinske fedres teologi. En modell for praktisk-teologisk arbeid i dag?) Kohlgraf var privatdozent ved Westfälische Wilhelms-Universität i Münster frem til 2013 og deretter professor i pastoralteologi og praktisk teologi ved det katolske universitet i Mainz. Han bodde i Partenheim i Rheinhessen.

Biskop
Den 18. april 2017 utnevnte pave Frans Peter Kohlgraf til biskop av Mainz. Hans bispevielse i katedralen i Mainz ble foretatt av hans forgjenger kardinal Karl Lehmann den 27. august 2017.[3] Medkonsentrerende var erkebiskopene Stephan Burger av Freiburg im Breisgau og Rainer Maria Woelki av Köln. Kohlgraf ble da den yngste diocesanbiskopen - det vil si en som direkte styrer et bispedømme - i Tyskland.

I desember 2018 sa Kohlgraf at det i en drøftelse om sølibatet for prester at han var overbevist om det for presteembedet «i fremtiden vil foreligge andre tilgangsformer, om enn kanskje ikke over det hele» (flächendeckend). 

Hva gjelder kninnelige prester da han i 2021: « I 1994 har pavet Johannes Paul II vagjort pørsmålet om kvinnelige prester, og pave Frans har bekreftet hans utsagn. Jeg ser meg selv som lydighoverfor pavene. Dette innebærer imidlertid ikke at jeg ikke vil begatte meg mer intensivt med kvinnewprestspørsmålet og søke etter svar.». Men etter biskop Kohlgraf oppfatning «[overbeviser] ikke Romas innvendinger mot kvinneordinasjon mange ganger ikke». Det er ikke i dag lenger tilstrekkelig å si «Roma har bestemt, og derfor snakker vi ikke lenger om det». Kohlgraf skal ha lovet aktivister i protestbewegelsen «Maria 2.0» at han ville videreformidle deres manglende forståelse om saken til Vatikanet. «vi skuer sammen i samme retning».

I februar 2021 støttet Kohlgraf velsignelse av likekjønnede ekteskap i den katolske kirke. 

Biskop Kohlgraf leder Pax Christi-bevegelsen i Tyskland og har fordret fjerning av atomvåpen fra Tyskland.

Skrifter 
 
 
 
 
 
 
 
 Katholisch sein. Hirtenwort des Bischofs von Mainz, Peter Kohlgraf, zur Österlichen Bußzeit 2020. Bischöfliche Kanzlei/Publikationen Bistum Mainz, Mainz 2020.
 Über die „Systemrelevanz“ Gottes. Hirtenwort des Bischofs von Mainz, Peter Kohlgraf, zur Österlichen Bußzeit 2021. Bischöfliche Kanzlei/Publikationen Bistum Mainz, Mainz 2021.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Erkebiskop Cesare Orsenigo (1873-1946) *1922
 Kardinal Josef Frings (1887-1978) *1942
 Erkebiskop Wendelin Rauch (1885-1954) *1948
 Erkebiskop Eugen Viktor Paul Seiterich (1903-1958) *1952
 Erkebiskop Hermann Josef Schäufele (1906-1977) *1955
 Kardinal Hermann Volk (1903-1988) *1962
 Kardinal Karl Lehmann (1936-2018) *1983
 Biskop Peter Kohlgraf (1967-) *2017

Referanser

 
Tyske katolske teologer
Tyske katolske biskoper
Personer fra Köln
Linjen Rebiba